The Ozark Mountain Daredevils

The Ozark Mountain Daredevils er et amerikansk southern rock/countryrock band startet i 1972 i Springfield, Missouri i USA. Det er mest kjent for singlene «If You Wanna Get to Heaven» fra 1974 og «Jackie Blue» fra 1975.

Albumene deres er ofte en unike blandinga med sanger innen sjangrene rock, country, bluegrass og pop.

Begynnelsen 
I 1971 dannet Randle Chowning sammen med Steve Cash, John Dillon, Elizabeth Anderson, Larry Lee og Michael Granda bandet.

Bassisten Michael «Supe» Granda ga ut ei bok om bandet, It Shined, i 2008. I følgje boka tok de bandnavnet Cosmic Corn Cob & His Amazing Ozark Mountain Daredevils, etter at de ble fortalt at navnet de først brukte, Family Tree, var brukt av noen andre. Bandet forkortet ned navnet til Cosmic Corn Cob, mens fansen kalte bandet for The Ducks. Bandet endra navnet til The Ozark Mountain Daredevils, og Campanelli og Jones sluttet, mens Buddy Brayfield ble med som pianist. Anderson, som var kjæreste med Dillion, sluttet også i bandet.

1970-årene 
Det første albumet, The Ozark Mountain Daredevils (òg kalt «The Quilt Album»), kom ut i desember 1973 og fikk en topp 30-hit med «If You Wanna Get to Heaven» sommeren 1974. Albumet er fremdeles favoritt blant mange av fansen.

Det andre albumet, It'll Shine When It Shines kom i 1974, her finner vi "Jackie Blue" som ble signaturlåten til The Daredevils og en stor hit. 

Året etter kom det tredje albumet, The Car Over the Lake Album, som ble spilt inn i Nashville. De fikk med seg det tidligere bandmedlemmet Bill Jones, som arrangerte og spilte på sangene. Albumet solgte godt men hadde ingen hit.

Lange turneer slet på bandet fysisk og psykisk, og da de spilte den siste konserten på en Europa-turne, i København Danmark, var lyden dårlig. Randle Chowning ble sint og skrudde opp forsterkeren sin, det likte ikke de andre medlemmene og det ble en stor krangel. Da de var kommet hjem snakket ikke Chowning med de andre eller tok telefonen når de ringte.

Flying Norwegians hadde vært oppvarmingsband for The Daredevils under turneen og gitaristen Rune Walle ble kontaktet om å erstatte Chowning.

Den første konserten hvor Walle spilte med gruppa var i Arrowhead Stadium i Kansas City den 23. juli 1976, same kveld som The Beach Boys, The Doobie Brothers, Jeff Beck og Firefall også spilte der. Chowning dannet sitt eget band, Randle Chowning Band.

Same år dro The Daredevils til Rocky Mountains og Caribou Ranch for å spille inn sitt fjerde album som opprinnelig skulle ha tittelen Nuclear Fishin' men tittelen ble endret til Men From Earth. Så fulgte albumene Don't Look Down (1977) og It's Alive (1978), som solgte mindre enn de tidligere albumene. På det ene sporet på albumet Don't Look Down, "Stinghead", står Rune Walle oppført som vokalist på plateomslaget. Det er ikke lange teksten og den er på norsk: Heyyyy... Hey skål!.

Sommeren 1978 var The Daredevils oppvarmingsband for Fleetwood Mac på noen konserter. Granda var ikke med fordi hans kone ventet barn, så bassisten Larry Van Fleet fra Randle Chowning Band var vikar. I 1978 var John Dillon og Steve Cash med på albumet White Mansions, som handlet om livet i Sørstatene under den amerikanske borgerkrigen. Waylon Jennings, Eric Clapton, Jessi Colter, Bernie Leadon og flere andre artister deltok også på dette albumet.

I september 1978 var gruppa med i et TV-showet The Midnight Special. Da A&M-sjefen Jerry Moss så de fulle bandmedlemmene rase gjennom sangene de skulle spille, droppet han dem fra selskapet og i 1979 var The Daredevils uten platekontrakt.

1980-årene 
I 1979 fikk gruppa kontrakt med Columbia Records og gav ut albumet Ozark Mountain Daredevils i 1980. Walle bidrog kun med slidegitar på et par sanger fordi produsenten John Boylan insisterte på å benytte studiomusikere for å få en mer tilbakelent California-countryrock-stil, som var populær på den tiden. Men albumet solgte dårlig og de ble droppet av Columbia.

I 1980 sluttet Rune Walle i The Ozark Mountain Daredevils og ble erstattet av Terry Wilson (som hadde spilt med Granda i et annet prosjekt, The Dog People).

Lee sluttet i bandet og flyttet til Nashville for å satse på en solokarriere, og senere samme år sluttet også Dillon og Cash.

1990-årene og videre 
I 1990 kom albumet Now Hear This! ut, men bare på kassett.

I 1996 ble The Daredevils kontaktet av den tidligere manageren deres, Stan Plesser, om å spille inn noen av de mest kjente sangene på nytt for plateselskapet Eclipse Records. Det var for det meste studiomusikere som spilte på albumet som fikk navnet Jackie Blue, og ble utgitt i 1997. De fikk New Era Productions til å finansiere et nytt album, 13, i 1996.

Den 25. september 1999 døde Steve Canaday (55 år) da det lille flyet hans styrta i Nashville, mens han jobbet som fly-fotograf. 23. juli 2004 døde gitaristen Bill Brown av røykskader etter en husbrann i Springfield.

Etter det har bandet delvis trukket seg tilbake, men har spilt noen få konserter nesten hvert år.

Et splitter nytt dobbelt livealbum av The Daredevils, med 21 spor, inkludert gamle favoritter, sjeldne sanger og et par nye, med tittelen Alive & Wild, ble utgitt i 2011. Dette ble spilt inn på  Wildwood Springs Lodge i Steelville, Missouri i november 2010. Bandet spilte på disse konsertene inkluderte: John Dillon, Steve Cash, Michael 'Supe' Granda, Ron Gremp, Dave Painter, Kelly Brown, Bill Jones, Ruell Chappell og Nick Sibley. Siden 2010 fortsatte bandet å gjøre konsertopptredener med denne ni medlemmers line-upen frem til 2018, etter det har de fortsatt som åtte medlemmer.

Bobby «Lloyd» Hicks, gruppens trommeslager fra 1982, døde 19. februar 2017, han fikk lungeskader på grunn av dobbeltsidig lungebetennelse, bare tre uker før 70-årsdagen hans.

I 2018 kom et album med nye sanger, off the beaten path. 17. mai 2019 ga bandet ut Heaven 20/20, en 7-spors EP med 5 nye sanger, en live sang og en nyinnspilling av "If You Want To Get To Heaven".

Steve Cash døde 13. oktober 2019, 73 år gammel etter en lengre sykdom.

Album 

 Studioalbum

 1973 – The Ozark Mountain Daredevils
 1974 – It'll Shine When It Shines
 1975 – The Car Over the Lake Album
 1976 – Men From Earth
 1978 – Don't Look Down
 1978 – It's Alive
 1980 – Ozark Mountain Daredevils
 1997 – 13
 2018 – Off The Beaten Path
 2019 – Heaven 20/20

 Livealbum

 1978 – It's Alive
 1997 – Archive Alive
 1999 – Concert Classics
 2006 – Rhythm And Joy
 2008 – Revival (Live at the Gillioz)
 2011 – Alive & Wild

Medlemmer

Nåværende medlemmer 

 John Dillon - vokal, gitar, mandolin, fiolin, munnspill, dulcimer, autoharpe, perkusjon, keyboard (1970-1982, 1984- )
 Mike 'Supe' Granda - vokal, bassgitar, gitar, mandolin, perkusjon (1970- )
 Bill Jones - treblåseinstrument, horn (1970-1971, 1974-1976, 2010- )
 Ruell Chappell - vokal, keyboard (1976-1982, 2010- )
 Ron 'Rongo' Gremp - trommer, perkusjon (1989- )
 Dave Painter - vokal, gitar (2004- )
 Kelly Brown - keyboard (2007- )
 Nick Sibley - gitar, mandolin, bakgrunnsvokal (2010- )

Tidligere medlemmer 

 Buddy Brayfield - vokal, treblåsere, keyboard, perkusjon (1972-1976)
 Randle Chowning - vokal, elektrisk gitar, akustisk gitar, steelgitar, munnspill, mandolin (1970-1976, 1982-1984, 1984-1985)
 Larry Lee - vokal, trommer, akustisk gitar, keyboard, synthesizer, perkusjon, sag (1970-1982, 1985)
 Steve Cash - vokal, munnspill, perkusjon, keyboard (1970-1982, 1984-2019)
 Steve Canaday - vokal, trommer, perkusjon, gitar, bassgitar (1976-1982, 1984-1988)
 Rune Walle - gitar, sitar, banjo, (vokal) (1976-1980)
 Jerry Mills - mandolin (1976-1978)
 Larry Van Fleet - bassgitar
 Terry Wilson - vokal, gitar (1980-1982)
 Bobby 'Lloyd' Hicks - vokal, trommer, perkusjon (1982-1984)
 Joe Terry - vokal, keyboard (1982-1984)
 Gary Smith - vokal, gitar (1982-1984)
 Jason Le Masters - gitar (1984)
 Don Clinton Thompson - vokal, gitar (1985-1989)
 Rick 'Lumpy' Davidson - trommer, perkusjon, vaskebrett (1988-1989)
 Bill Brown - vokal, gitar (1989-2004)

Referanser

Eksterne lenker 
 

Band etablert i 1971
Musikkgrupper fra USA